Вена (суу)

Вена суу, Австрияда кеси бла бир атлы шахарны юсю бла саркъады эмда Дунайгъа къошулады. Сууну узунлугъу — 34 км, андан 15 км — шахарны чеклериндеди. Венаны бассейни 230 км² чакълы бирди эмда шахарны кесеги бла Вена Чегетни кесегин алады. Сууну башы, Вена чегетни кюнбатыш кесегинде орналыбды. Суу, шахарны аралыгъыны кюнчыгъыш кесегинде («Уранияны» — окъуу аралыкъ эмда обсерваторияны къатында) Донауканалгъа (Дунайны дженги) къошулады. Шахарны ичинде сууну ызы, къуру бетон плитала бла къуралгъанды дерге боллукъду. Ыз, ёлетни да келтириучю уллу суу басыуланы тохтатыр умут бла, 1895 бла 1899 джылланы арасында алай джарашдырылгъанды.